
BIROULUI  PERMANENT
AL
CAMEREI  DEPUTAŢILOR



    	    Vă înaintăm, alăturat, raportul asupra proiectului de Lege privind participarea României la majorarea de capital a Băncii Internaţionale de Investiţii, trimis  spre dezbatere în fond cu adresa nr. PLx.36 din 19 februarie 2018, Camera Deputaţilor fiind Camera decizionala. 
În raport cu obiectul şi conţinutul său, proiectul de Lege face parte din categoria legilor ordinare.





PREŞEDINTE,

Marius Constantin BUDAI

RAPORT

asupra proiectului de Lege privind participarea României la majorarea de capital a Băncii Internaţionale de Investiţii

    	       În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond asupra proiectului de Lege privind participarea României la majorarea de capital a Băncii Internaţionale de Investiţii

      Senatul, în calitate de primă Cameră sesizată, a adoptat  proiectul de Lege în şedinţa din data de 14 februarie 2018.

Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Camera decizionala.

     Proiectul de Lege a fost avizat favorabil de către Consiliul Legislativ.

               Proiectul de Lege supus dezbaterii are ca obiect de reglementare majorarea capitalului deţinut de România, în calitate de membru la Banca Internaţională de Investiţii, cu suma de 4 mil. euro ca urmare a deciziei Consiliului de administraţie al Băncii Internaţionale de Investiţii de creştere a capitalului subscris vărsat la bancă, cu 100 mil. euro, ceea ce reprezinta peste 50% din contributia totala calculata la 7.65 mil euro.

     În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 06 martie 2018.

               Din totalul de 25 de membri ai Comisiei pentru buget, finanţe şi bănci şi-au înregistrat prezenţa la dezbateri 24 deputaţi.

La dezbaterea acestui proiect de Lege au fost prezenţi, în calitate de invitaţi, reprezentanţi ai Ministerului Finanţelor Publice.

                În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu majoritate de voturi, să supună spre dezbatere şi adoptare plenului Camerei Deputaţilor proiectul de Lege privind participarea României la majorarea de capital a Băncii Internaţionale de Investiţii, in forma adoptata de Senat.

  În raport cu obiectul şi conţinutul său, proiectul de Lege face parte din categoria legilor ordinare. 


	PREŞEDINTE,

Marius Constantin BUDAI
	SECRETAR,

Marilen - Gabriel PIRTEA


   

Şef serviciu,
Giorgiana Ene
Consilier parlamentar,
 Radu Ciuperceanu

